جەمال موسێلا

**جەمال موسێلا** (لەدایکبووی ٢٦ی شوباتی ٢٠٠٣) یاریزانێکی تۆپی پێ پیشەگەری تۆپی پێ ئەڵمانیە کە یاری دەکات وەک یاریزانێکی ناوەندی هێرشبەر، باڵی چەپ یان یاریزان ناوەڕاست بۆ یانەی خولی بۆندسلیگا بایەرن میونشن و هەڵبژاردەی تۆپی پێی ئەڵمانیا.

لە ئەڵمانیا لەدایکبووە لە باوکێکی نایجیری و دایکێکی ئەڵمانی و بە شێوەیەکی سەرەکی لە ئینگلتەرا ژیاوە و گەورە بووە، موسێلا نوێنەرایەتی ئەڵمانیا و ئینگلتەرای کردووە لە ئاستی لاوانی هەردوو هەڵبژاردەکەدا، و لە کۆتاییدا خۆی یەکلاکردەوە بۆ هەڵبژاردەی نیشتیمانی ئەڵمانیا بۆ یاریەکانی داهاتوویان لە شوباتی ٢٠٢١، نوێنەرایەتی هەڵبژاردەکەی کرد لە یۆرۆی ٢٠٢٠.

موسێلا لە ستوتگارت، ئەڵمانیا لەدایکبووە، باوکی یۆروبای نێجیری و دایکی ئەڵمانی بە ڕەگەز پۆڵەندیە. تا تەمەنی حەوت ساڵان لە فولدا ژیا، پێش ئەوەی لەگەڵ خێزانەکەی ژیان لە ئینگلتەرا بکەن، کە زۆربەی تەمەنی منداڵی لەوێ بەسەر برد. جەمال چووە قوتابخانەی سەرەتایی لە قوتابخانەی کۆرپوس کریستیان لە نیو ماڵدن (ئینگلتەرا). بۆ خوێندنی ناوەندی چوو بۆ قوتابخانەی ویتگایت لە کرۆیدۆن(ئینگلتەرا). زۆربەی ساڵانی منداڵی لە ئەکادیمیای چێڵسی بەسەربردووە.

## کاروانی یانە

### ٢٠١٩-٢٠: گواستنەوە بۆ بایەرن و یەکەم یاری
لە تەممووزی ٢٠١٩، لە تەمەنی ١٦ ساڵیدا، موسێلا یانەی چێڵسی بەجێهێشت بۆ ئەوەی بچێتە یانەی خولی ئەڵمانی (بۆندسلیگا) کە ئەویش بریتی بوو لە بایەرن میونشن  لە ٣ی حوزەیرانی ٢٠٢٠، موسێلا یەکەم یاری پیشەگەری خۆی ئەنجامدا، وەک یەدەگ بۆ بایەرن میونشنی دووەم لە بردنەوەی ٣-٢ بەسەر پروبن مۆنستەر لە خولی پلە ٣ی ئەڵمانیادا. لە ٢٠ی حوزەیرانی ٢٠٢٠، یەکەمین یاری خۆی لە بۆندسلیگا ئەنجامدا بەرامبەر فرایبۆرگ، و بوو بە لاوترین یاریزان کە یاری بۆ بایرن کردبێت لە بۆندسلیگا، لە تەمەنی ١٧ ساڵ و ١١٥ ڕۆژدا.

### ٢٠٢٠: دەرکەوتن لە پێکهاتەی یەکەم
لە ١٨ی ئەیلوولی ٢٠٢٠، موسێلا یەکەم گۆڵی بۆندسلیگا تۆمارکرد لە بردنەوەی ٨-٠ بەرامبەر شالکە، بۆ ئەوەی ببێتە لاوترین گۆڵکاری بایرن، تەمەنی ١٧ ساڵ و ٢٠٥ ڕۆژ بوو، ڕیکۆردی پێشووی ڕۆک سانتا کروز شکاند،کە تەمەنی ١٨ ساڵ و ١٢ ڕۆژ بوو. لە ٣ی تشرینی دووەمدا، موسێلا یەکەمین یاری خۆی لە خولی پاڵەوانەکانی ئەوروپا ئەنجامدا وەک یەدەگ لە جێگەی تۆماس مۆلەر لە بردنەوەی ٦-٢ لە دەرەوەی یاریگای خۆیان بەرامبەر سالزبێرگ. لە ١ی کانوونی یەکەمدا، یەکەم یاری خۆی لە خولی پاڵەوانەکانی ئەوروپا بەشێوەی سەرەکی کرد لە یاریەکدا لە دەرەوەی یاریگای خۆیان کە ١-١ بەرامبەر بوون لەگەڵ ئەتلەتیکۆ مەدرید. لە ٢٣ی شوباتی ٢٠٢١، موسێلا یەکەم گۆڵی لە چامپیۆنسلیگ (خولی پاڵەوانەکانی ئەوروپا تۆمارکرد لە بردنەوەی ٤-١ لە دەرەوەی یاریگای خۆیان بەرامبەر یانەی ئیتاڵی لازیۆ لە یاری یەکەمی قۆناغی ١٦، کە بوو بە لاوترین گۆڵ تۆمارکەری پاڵەوانێتیەکە لە هەردوو نەتەوەی ئینگلیزی و ئەڵمانی. لە ٥ی ئازار، یەکەم گرێبەستی پیشەگەری خۆی لەگەڵ بایەرن واژۆ کرد تاوەکو ٢٠٢٦.

### ٢٠٢١-٢٢
لە ٢٥ی ئابی ٢٠٢١، موسێلا دوو گۆڵی یەکەمی خۆی لە وەرزەکەدا تۆمارکرد لە بردنەوەی ١٢-٠ لە جامی ئەڵمانیا بەرامبەر بریمەر ئێس ڤی. دوای سێ ڕۆژ، یەکەم گۆڵی خۆی لەو وەرزەی بۆندسلیگا تۆمارکرد لە بردنەوەی ٥-٠ بەرامبەر هێرتا بەرلین لە ٨ی کانوونی یەکەمی ٢٠٢١، موسێلا یەکەم گۆڵی لە وەرزەکەدا لە خولی پاڵەوانەکانی ئەوروپا تۆمارکرد لە بردنەوەی ٣-٠ بەسەر  بەرشەلۆنە. لە ٢٣ی نیسانی ٢٠٢٢، گۆڵی موسێلا نازناوی خولەکەی بەدەستهێنا لە دێربی کلاسیکەر کە بەو بردنەوەیە بایەرن دەیەم بۆندسلیگای لەسەر یەکی بردەوە.

## کاروانی نێودەوڵەتی
موسێلا، کە لە ڕێگەی باوکیەوە دەیتوانی بۆ نێیجیریا یاری بکات، نوێنەرایەتی هەردوو ئینگلتەرا و ئەڵمانیا کردووە لە هەڵبژاردەی نێودەوڵەتیدا لە ئاستی لاوان.

### لاوان
لە تشرینی دووەمی ٢٠٢٠، موسێلا بۆ یەکەم جار بانگکرا بۆ پێکهاتاەی ئینگلتەرای خوار ٢١ ساڵان بۆ یاریەکانی پاڵاوتنەکانی پاڵەوانێتی ئەوروپا بۆ خوار ٢١ ساڵی ٢٠٢١. یەکەمین یاری خۆی بۆ خوار تەمەن ٢١ ساڵان ئەنجامدا وەک یەدەگ لە کاتی بردنەوەی ٣-١ بەرامبەر ئاندۆرای خوار ٢١ ساڵان لە یاریگای مۆلینۆکس لە ١٣ی تشرینی دووەمی ٢٠٢٠. یەکەم گۆڵی خوار 21 ساڵی تۆمارکرد لە کاتی بردنەوەی ٥-٠ بەرامبەر ئەلبانیا لە یاریگای مۆلینۆکس لە ١٧ی تشرینی دووەمی ٢٠٢٠. دوای هەڵبژاردنی نوێنەرایەتی ئینگلتەرای خوار ٢١ ساڵان، ڕێکخراوی تۆپی پێی ئەڵمانیا ئاماژەی بەوە کرد کە ئەوان وەستاون لە ڕازی کردنی موسێلا، هەروەها ڕاهێنەری تیمی لاوانی ئەڵمانیا مایکڵ شۆنێتز ئاماژەی بەوە کرد: "ئەو بە ڕوونی ئاماژەی بۆ ئێمە کردووە کە لە ئێستادا داهاتووی خۆی دەبینێت لەگەڵ پێکهاتە نیشتیمانیەکانی ئینگلتەرا. ئێمە بڕیارەکەی قبوڵ دەکەین و هیوای باشترینی بۆ دەخوازین لە کاروانی وەرزشیدا". موسێلا پێشتر ئاماژەی بەوە کرد کە زیاتر هەست بە ئاسوودەیی دەکات لە یاریکردن بۆ ئینگلتەرا لە ئاستی لاواندا وەک لە یاریکردن لەگەڵ ئەڵمانیا، چونکە وەک یاریزانێکی تۆپی پێ لە چێڵسی گەورە بووە لەگەڵ یاریزانانی تری ئینگلتەرادا، لە کاتێکدا بۆ ئەڵمانیا ئاشنای هیچ یاریزانێکی تر نەبوو.

### پێکهاتەی یەکەم
لە ٢٤ی شوباتی ٢٠٢١، موسێلا ڕایگەیاند کە بڕیاری داوە نوێنەرایەتی وڵاتی لەدایکبوونی بکات، ئەڵمانیا، بۆ یارییە نێودەوڵەتییەکان. دوای ئەوە یەکەم بانگهێشتی بۆ پێکهاتەی یەکەم پێگەیشت بۆ پاڵاوتنەکانی جامی جیھانی فیفا ٢٠٢٢ لە ئازاری ٢٠٢١، یەکەمین یاری خۆی لە ٢٥ی ئازاری ٢٠٢٢ وەک یەدەگ ئەنجامدا و لە خولەکی ٧٩ هاتە یاریگاوە لە بردنەوەی ٣-٠ بەرامبەر ئایسلەندا و یەکەم گۆڵی تۆمارکرد لە بردنەوەی ٤-٠ بەرامبەر مەقدۆنیای باکوور لە ١١ی تشرینی یەکەم. لە ١٩ی ئایاری ٢٠٢١، لە پێکهاتەکەدا هەڵبژێردرا بۆ بەشداری کردن لە یۆرۆی ٢٠٢٠. لە ٢٣ی حوزەیرانی ٢٠٢١، بوو بە لاوترین یاریزانی ئەڵمانی کە بەشداری لە پاڵەوانێتیەکی گەورەدا بکات کە یاریکرد لە بەرامبەر هەنگاریا و ٢-٢ یەکسان بوون لە یۆرۆی ٢٠٢٠، لەوکاتەدا تەمەنی ١٨ ساڵ و ١١٧ ڕۆژ بوو.

## شێوازی یاریکردن
وەک یاریزانێکی هەمەجۆر، موسێلا یاری دەکات لە هەردوو باڵی هێرشبەری و لە هەموو پێگەیەکی ناوەڕاستی یاریگا. بە گوێرەی ئەو ڕاهێنەرەی کە یەکەم جار لە بایەرن میونشن یاریی پێ کرد، هانس-دیتەر فلیک ، "چاو و هەستێکی باشی هەیە بۆ هەڵبژاردنی بۆشاییە گونجاوەکان. ئەو زۆر متمانەی بە خۆی هەیە کاتێک تۆپی لایە و دەتوانێت بە باشی یاری بکات لەنێوان هێڵەکاندا.

## ئاماری کاروانی وەرزشی

### یانە

### نێودەوڵەتی

: *لە ١١ی تشرینی یەکەمی ٢٠٢١ یارییەکە ئەنجامدرا. نمرەی ئەڵمانیا لە یەکەمدا خراوەتە لیستی نمرەکان، ستوونی نمرەکان نمرەکان نیشان دەدات دوای هەر گۆڵێکی موسێلا.*

## خەڵاتەکان
**بایەرن میونشن دووەم**

* خولی پلە ٣ : ٢٠١٩-٢٠

**بایەرن میونشن**

* بۆندسلیگا: ٢٠٢٠-٢١، ٢٠٢١-٢٢
* جامی سوپەری ئەڵمانیا: ٢٠٢٠، ٢٠٢١، ٢٠٢٢
* جامی سوپەری ئەوروپا: ٢٠٢٠
* جامی جیھانیی یانەکانی فیفا: ٢٠٢٠

**تاکەکەسی**

* تیمی جیھانیی لاوانی IFFHS: ٢٠٢١

## سەرچاوەکان

پۆل:ئینگلیزە بەڕەگەز ئەڵمانیەکان
پۆل:یاریزانانی ھێڵی ناوەندی تۆپی پێ
پۆل:هەڵبژاردەی ئینگلتەرای خوار تەمەن ٢١ ساڵ
پۆل:یاریزانانی تۆپی پێی لاوانی ئینگلتەرا
پۆل:یاریزانانی تۆپی پێی ئینگلیز
پۆل:یاریزانانی ھەڵبژاردەی تۆپی پێی ئەڵمانیا
پۆل:یاریزانانی تۆپی پێی ئاڵمانی
پۆل:زیندووان
پۆل:لەدایکبووانی ٢٠٠٣
پۆل:یاریزانانی جامی جیھانیی فیفای ٢٠٢٢
پۆل:یاریزانانی بۆندسلیگا
پۆل:ھەڵبژاردەی ئینگلتەرای خوار تەمەن ٢١ ساڵ
پۆل:یاریزانانی جامی نەتەوەکانی ئەورووپای ٢٠٢٠
پۆل:یاریزانانی جامی نەتەوەکانی ئەورووپای ٢٠٢٤